OzLabs/hebrew-wiki-articles huggingface dataset:
רונית פנקס קרמרסקי

רונית פנקס קרמרסקי (נולדה ב-29 בדצמבר 1958) היא פרופסור לנוירוביולוגיה. חברת סגל בפקולטה למדעי החיים, בית הספר לנוירוביולוגיה, ביוכימיה וביופיזיקה וכן חברת בית ספר סגול למדעי המח, באוניברסיטת תל אביב ומכהנת כראשת בית הספר לנוירוביולוגיה, ביוכימיה וביופיזיקה.<ref></ref><ref></ref>

תחומי המחקר של פנקס קרמרסקי עוסקים בהבנת העברת סיגנלים בתוך תאים המובילים לחלוקה/מוות/שרידות וכן בחקר התהליך האוטפאגי (תהליך בו התא מפרק מרכיבים עצמיים) ומעורבות תהליכים אלה במחלות נוירודגנרטיביות ובמחלת הסרטן.

== מחקרה ==
במחקריה היא עוסקת בפיתוח גישות חדשניות לטיפול בסרטן. היא חקרה שלושה חלבונים התורמים להתפתחות של יותר מ-50% מסוגי הסרטן: Ras, ErbB ונוקלאולין. שני החלבונים הראשונים הם מחוללי סרטן התורמים גם לגדילתם של תאים באופן כללי, ולגבי החלבון השלישי הידע היה מועט יותר. במחקרים קודמים גילתה כי אינטראקציה בין שלושת החלבונים תורמת לגדילה בלתי מבוקרת של תאים המאפיינת גידולים סרטניים. השפעת האינטראקציה בין שלושת החלבונים עולה על השפעתו של כל חלבון בנפרד. בנוסף מצאה במחקרים כי עיכוב של האינטראקציה הזו על ידי שימוש בחומרים המעכבים שניים מהחלבונים הללו יעיל יותר מאשר עיכוב פעילותם של כל אחד מהחלבונים בנפרד. בנוסף עסקה באפיון התהליכים המולקולריים שבהם מעורבים חלבונים אלה כדי להבין כיצד ניתן יהיה לעכב את פעילותם.

במחקר שיצא ב-2015 התגלה כי התרופה FTS, שמעכבת את אחד משלושת החלבונים המדוברים, Ras, אינה רק מדכאת גדילת תאים אלא גם מעורבת בהצלתם ממוות על ידי הפעלת התהליך האוטופאגי, תהליך האחראי לשמירת איזון בין פירוק לסינתזה של חלבונים ואברונים פגומים ו/או לא נחוצים לתא ומחזור של תוצרי הפירוק. תוצאה זו עומדת בניגוד ליכולת התרופה לעכב גדילת תאים ולכן היא פחות יעילה לבדה לשימוש בטיפולים עתידיים. בעקבות התגלית נערכו ניסיונות לעכב את יכולת הצלה הזאת על ידי שילובים עם תרופה נוספת שחוסמת את התהליך האוטופאגי או מעכבת את פעילות החלבונים האחרים. הטיפול המשולב נמצא כיעיל יותר מטיפול עם כל תרופה לחוד.<ref></ref>

על מחקרה זה קיבלה מלגה בשנת 2019 מהאגודה למלחמה בסרטן.<ref></ref>

== קישורים חיצוניים ==
* [https://lifesci.tau.ac.il/profile/lironit רונית פנקס קרמרסקי] באתר אוניברסיטת תל אביב

== הערות שוליים ==

קטגוריה:חוקרי סרטן ישראלים
קטגוריה:חוקרות סרטן ישראליות
קטגוריה:סגל אוניברסיטת תל אביב: נוירוביולוגיה, ביוכימיה וביופיזיקה
קטגוריה:בוגרות תיכון עירוני ז' (יפו)
קטגוריה:בוגרי תיכון עירוני ז' (יפו)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1958
קטגוריה:ישראלים שנולדו ב-1958
ג'ראס ווקר

ג'ראס אייזיאה ווקר (באנגלית: Jarace Isaiah Walker; נולד ב-4 בספטמבר 2003) הוא כדורסלן אמריקאי המשחק בעמדת הפאוור פורוורד בקבוצת אינדיאנה פייסרס מליגת ה-NBA.

==קריירה==
ווקר שיחק כדורסל בתיכון בפנסילבניה,<ref></ref><ref></ref> ולאחר מכן עבר לשחק באקדמיית "IMG Basketball".<ref></ref> לאחר שהעמיד ממוצעים של 16.7 נקודות, 8.2 ריבאונדים ו-4 אסיסטים למשחק, נבחר לשחק במשחק מקדונלד'ס אול-אמריקן של 2022.<ref></ref> לאחר שדחה הצעות מהאוניברסיטאות אלבמה ואובורן, בחר ווקר לשחק עבור קבוצת הכדורסל של אוניברסיטת יוסטון.<ref></ref><ref></ref> בתום עונה אחת, הכריז כי יתמודד בדראפט 2023 ב-NBA.<ref></ref>

בדראפט 2023, נבחר ווקר בבחירה השמינית על ידי הוויזארדס. באותו הלילה הועבר בטרייד לפייסרס על הבחירה לפניו, בילאל קוליבאלי, שעשה את הדרך ההפוכה לוושינגטון הבירה.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:מרילנד: כדורסלנים
קטגוריה:כדורסלני אוניברסיטת יוסטון
קטגוריה:אמריקאים שנולדו ב-2003
שתחיה בזמנים מעניינים

"שתחיה בזמנים מעניינים" (במקור האנגלי: "May you live in interesting times") הוא ביטוי שמקורו בשפה האנגלית, אם כי נטען לגביו, ככל הנראה בטעות, שמקורו בקללה סינית. בעוד שלכאורה ניתן לפרש את המשפט כברכה, הרי שכוונתו בפועל היא אירונית, על בסיס התפישה לפיה החיים טובים יותר בזמנים רגועים של שלום ושלווה, להבדיל מזמנים מעניינים שמלווים לרוב בצרות, בעיות מסוגים שונים וחוסר ודאות.

הביטוי השתרש גם בשפה העברית, ומשמש לעיתים קרובות בהתבטאויות של אישי תקשורת, אישי ציבור ואחרים בתקופות סוערות ומתוחות, בעיקר בפוליטיקה ובכלכלה הישראליות, אך גם בהתייחס למתח ברמה האישית.

אף על פי שההתייחסות הנפוצה למשפט היא כאל "קללה סינית עתיקה", הרי שהמקור להתייחסות זו הוא מפוקפק, ומעולם לא הוצג מקור סיני לאמרה. מקורו של המשפט הוא ככל הנראה בנאומיו של ג'וזף צ'מברלין, כפי שהועברו ושוכתבו על ידי בנו, אוסטן צ'מברלין.

==מקורות==
אף על פי שהביטוי מוכר כ"קללה סינית עתיקה", הרי שאין ביטוי מקביל מוכר בשפה הסינית.<ref>Bryan W. Van Norden. Introduction to Classical Chinese Philosophy. (Indianapolis: Hackett, 2011; ), [https://books.google.com/books?id=TtK5750bm30C&pg=PA53 p. 53], sourcing Fred R. Shapiro, ed., The Yale Book of Quotations (New Haven: Yale University Press 2006), [https://books.google.com/books?id=TtK5750bm30C&pg=PA257 p. 669]. </ref> הביטוי הסיני הקרוב ביותר הוא 寧為太平犬，不做亂世人 ("עדיף להיות כלב בימי שלווה מאדם בימים של כאוס"),<ref>[http://www.grammarphobia.com/blog/2012/07/interesting-times.html May you live in interesting times], The Grammarphobia Blog</ref> שמופיע בכרך השלישי באוסף הסיפורים הקצרים "סיפורים שיעירו את העולם" של פנג מנג-לונג.<ref></ref>

ניתן להתחקות אחר מקורותיו של הביטוי עד לשנת 1936. יו נצ'בול-האג'יסן ששימש כשגריר הבריטי לסין מתאר בזכרונותיו, שפורסמו בשנת 1949, שלפני שעזב את אנגליה לסין ב-1936, סיפר לו חבר על הקללה הסינית "שתחיה בזמנים מעניינים".<ref></ref>

ב-1943 התייחס מאמר אקדמי שפורסם בירחון Child Study: A Journal of Parent Education אל הביטוי כאל קללה סינית.<ref></ref>

חבר בית הנבחרים האמריקאי, פרדריק רנה קודרט ג'וניור, ציין גם הוא כי שמע את הביטוי:

==תאוריית "הקללה של צ'מברלין"==
הפילולוג גרסון או'טול פרסם מחקר ובו הוא מעריך שהביטוי נטבע במקור על ידי ג'וזף צ'מברלין, אביו של אוסטן צ'מברלין בין סוף המאה ה-19 לתחילת המאה ה-20. או'טול מציין במיוחד משפט מנאום שנשא צ'מברלין ב-1898:

במשך הזמן החלה משפחתו של צ'מברלין האב להאמין שאבי המשפחה ציטט משפט סיני, ולא טבע את המשפט בעצמו.

==ראו גם==
*הסופר טרי פראצ'ט פרסם ספר בשם Interesting Times, בסדרת עולם הדיסק.
* בשנת 2019 נקראה הביאנלה של ונציה "זמנים מעניינים" בהתייחס למשפט.

==הערות שוליים==

קטגוריה:מילים וביטויים באנגלית
קטגוריה:מילים וביטויים בעברית
גי סנטוס

גילרמה קרבאליו דוס סנטוס (בפורטוגזית: Guilherme Carvalho dos Santos; נולד ב-22 ביוני 2002) הוא כדורסלן ברזילאי המשחק בעמדת הסמול פורוורד בגולדן סטייט ווריורס.

==קריירה==
סנטוס גדל בברזיל לאב ואם כדורסלנים,<ref></ref> וב-2018 החל לשחק כדורסל בקבוצת הבוגרים של מינאס מליגת העל הברזילאית,<ref></ref> כשבמקביל הוא משחק בקבוצות הצעירות של המועדון. באפריל 2021 נבחר לשחק עבור "נבחרת העולם" בנייקי הופ סאמיט, ובאותו חודש הכריז על מועמדותו לדראפט 2021 ב-NBA.<ref></ref> לאחר מכן משך את מועמדותו ושיחק במינאס גם בעונת 2021/2022, בה העמיד ממוצעים של 10.1 נקודות ו-5.1 ריבאונדים למשחק, ונבחר לשחקן השישי של העונה בליגה.<ref></ref>

לקראת דראפט 2022 ב-NBA הגיש סנטוס את מועמדותו, ובדראפט נבחר בבחירה ה-55 על ידי גולדן סטייט ווריורס.<ref></ref> הוא שיחק עם הקבוצה בליגת הקיץ של ה-NBA, ובתום הטורניר הצטרף לסנטה קרוז ווריורס, קבוצת הבת של גולדן סטייט מליגת הפיתוח של ה-NBA.<ref></ref>

===קריירת נבחרות===
ב-2019 ייצג סנטוס את ברזיל באליפות דרום-אמריקה עד גיל 17 שנערכה בצ'ילה, קלע 27 נקודות במשחק הגמר נגד ארגנטינה וזכה עם נבחרתו במדליית הזהב.<ref></ref> הוא ערך את הופעת הבכורה שלו בנבחרת הבוגרת במסגרת מוקדמות אליפות האמריקות בכדורסל 2022.

==קישורים חיצוניים==

==הערות שוליים==

קטגוריה:כדורסלנים ברזילאים
קטגוריה:כדורסלני סנטה קרוז ווריורס
קטגוריה:בחירות דראפט של גולדן סטייט ווריורס
קטגוריה:ברזילאים שנולדו ב-2002
כריסטיאן סטליני

כריסטיאן סטליני (באיטלקית: Cristian Stellini; נולד ב-27 באפריל 1974), הוא כדורגלן עבר איטלקי ומאמן כדורגל.

== קריירה ==
סטליני שיחק בליגות הנמוכות באיטליה במועדונים נוברה, ספאל וטרנאנה. בקיץ 2000, הוא הצטרף לקומו מהליגה השלישית והיה שותף להעפלתה עד לסרייה א' ב-2002. הוא ערך את הופעת הבכורה שלו בסרייה א' ב-14 בספטמבר 2002 נגד אמפולי.

בקיץ 2003, הצטרף סטליני ליובנטוס, שם סבל מפציעה קשה ברגלו.<ref name=":0"></ref> לאחר שרשם שתי הופעות בלבד במדי הקבוצה, הוא עבר לקבוצת גנואה.<ref></ref>

ב-2011, כריסטיאן הצטרף סטליני לצוות האימון של אנטוניו קונטה ביובנטוס. עם זאת, בשנת 2012, הוא הושעה לשנתיים וחצי על ידי התאחדות הכדורגל האיטלקית עקב האשמות בדבר מכירת משחקי כדורגל, ובעקבות כך נאלץ להתפטר מתפקידו. סטליני נוקה מאז מכל אשמה.

סטליני עשה את חזרתו לכדורגל כמאמן מחלקת הנוער של גנואה מ-2015 עד 2017. במהלך תקופתו במועדון, הוא קידם שחקנים צעירים ועזר לקבוצה להגיע לפלייאוף הסרייה א'. ביוני 2017, סטליני מונה למאמן הראשי החדש של מועדון אלסנדריה מהסרייה ג', שם חתם על חוזה לשנתיים. עם זאת, הוא פוטר ב-20 בנובמבר 2017, לאחר שלא הצליח להוביל אותה להישגים. לאחר מכן חזר סטליני לצוות הניהולי של אנטוניו קונטה באינטר לקראת עונת 2019/20. בתקופתו באינטר, הוא עזר לקבוצתו לזכות בסרייה א' בעונת 2020/21, ואף אימן את הקבוצה בשלושה משחקים שבכולם ניצחה הקבוצה, כאשר קונטה הושעה עקב צבירת כרטיסים צהובים.

כשנכנס אנטוניו קונטה לתפקיד המאמן בטוטנהאם הוטספר, הוא מינה את סטליני כעוזרו. במשחק האחרון של שלב הבתים בליגת האלופות 2022/23, עמד סטליני על הקווים כמאמן, וניצח עם הקבוצה במארסיי, ועזר לטוטנהאם להעפיל לשמינית גמר ליגת האלופות. בפברואר 2023, התגלה כי אנטוניו קונטה סובל דלקת בכיס המרה ונזקק לניתוח, וסטליני מילא את תפקיד מאמן הקבוצה הראשי עד לחזרתו של קונטה. בניהולו של סטליני, ניצחה טוטנהאם בשני משחקים מול מנצ'סטר סיטי ווסטהאם יונייטד, והשיגה תיקו מול מילאן בליגת האלופות. ב-26 במרץ 2023, פוטר קונטה מטוטנהאם. עזיבתו הגיעה עקב ההדחות מליגת האלופות והגביע האנגלי, כמו גם התפרצות ידועה לשמצה במסיבת העיתונאים שלאחר המשחק נגד סאות'המפטון שנגמר ללא הכרעה בתוצאה 3-3. כריסטיאן סטליני מונה לתפקיד המאמן הראשי עד סוף העונה, כשריאן מייסון משמש בתור עוזרו. 

בהמשך השנה ב-24 באפריל, פוטר סטליני מתפקידו הזמני לאחר הפסד 6:1 של קבוצתו לניוקאסל יונייטד.

== קישורים חיצוניים ==

== הערות שוליים ==

קטגוריה:כדורגלנים איטלקים
קטגוריה:מגני כדורגל איטלקים
קטגוריה:כדורגלני קומו
קטגוריה:כדורגלני יובנטוס
קטגוריה:מאמני כדורגל איטלקים
קטגוריה:כדורגלני גנואה
קטגוריה:מאמני טוטנהאם הוטספר
קטגוריה:איטלקים שנולדו ב-1974
ליגנד מגשר

המחשה של ליגנד מגשר מסוג μ<sub>2</sub>
בכימיה קואורדינטיבית, ליגנד מגשר הוא ליגנד שנקשר לשני אטומים או יותר, בדרך כלל ליוני מתכות<ref></ref>. הליגנד יכול להיות מורכב מאטום או מכמה אטומים. כמעט כל התרכובות האורגניות המורכבות יכולות לשמש כליגנדים מגשרים, לכן המונח מוגבל בדרך כלל לליגנדים קטנים כגון פסאודוהלידים או לליגנדים שנועדו במיוחד לקשר בין שתי מתכות. במתן שם לקומפלקס שבו אטום בודד מגשר בין שתי מתכות, קודמת לליגנד המגשר האות היוונית מו, μ<ref>International Union of Pure and Applied Chemistry (2005). Nomenclature of Inorganic Chemistry (IUPAC Recommendations 2005). Cambridge (UK): RSC–IUPAC. . pp. 163–165. [https://old.iupac.org/publications/books/rbook/Red_Book_2005.pdf Electronic version].</ref>, עם מספר המציין את מספר המתכות הקשורות לליגנד הגישור. μ<sub>2</sub> מסומן לעיתים קרובות פשוט כ-μ. כאשר מתארים קומפלקסים קואורדינטיביים יש להקפיד לא לבלבל את μ עם η ('אטא'), המתייחסת להאפטיות . ליגנדים שאינם מגשרים נקראים ליגנדים טרמינליים.

== רשימת ליגנדים מגשרים ==
כמעט כל הליגנדים ידועים כמגשרים, למעט אמינים ואמוניה<ref name=Werner-2004></ref>. ליגנדים מגשרים נפוצים כוללים את רוב האניונים הנפוצים.
{| class="wikitable"
|+
!ליגנד מגשר
!שם
!דוגמאות
|-
|<chem>OH-</chem>
|הידרוקסיד
|<chem>[Fe2(OH)2(H2O)8]^4+</chem>
|-
|<chem>O^2-</chem>
|אוקסיד
|<chem>[Cr2O7]^2-</chem>
|-
|<chem>SH-</chem>
|הידרוסולפידו
|<chem>Cp2Mo2(SH)2S2</chem>
|-
|<chem>NH2-</chem>
|אמידו
|<chem>HgNH2Cl</chem>
|-
|<chem>N^3-</chem>
|ניטריד
|<chem>[Ir3N(SO4)6(H2O)3]^4-</chem>
|-
|<chem>CO</chem>
|קרבוניל
|<chem>Fe2(CO)9</chem>
|-
|<chem>Cl-</chem>
|כלוריד
|<chem>Nb2Cl10</chem>
|-
|<chem>H-</chem>
|הידריד
|<chem>B2H6</chem>
|-
|<chem>CN-</chem>
|ציאניד
|<chem>Fe7(CN)18</chem>
|-
|<chem>PPh2-</chem>
|דיפנילפוספיד
|<sub>2</sub>[Fe(μ-PPh<sub>2</sub>)(CO)<sub>3</sub>]
|}

== דוגמאות ==
<gallery caption="תרכובות וקומפלקסים עם ליגנדים מגשרים">
קובץ:Niobium(V) chloride Modified.png|ב-NbCl<sub>5</sub>, ישנם שני ליגנדים מגשרים ושמונה ליגנים טרמינליים של כלוריד.
קובץ:Rhodium(II)-acetate-hydrate-dimer-from-xtal-1971-3D-balls.png|ברודיום(II)-אצטט, ארבע קבוצות האצטט הן ליגנדים מגשרים.
קובץ:VO(HPO4)0.5H2O.tif|alt=עבור VO(HPO4)·0.5H2O, זוגות של מרכזי ונדיום (IV) מגושרים על ידי ליגנדי מים|עבור VO(HPO<sub>4</sub>)·0.5H<sub>2</sub>O, זוגות של מרכזי ונדיום (IV) מגושרים על ידי ליגנדי מים<ref name=Koo-2002></ref>.
</gallery>

==הערות שוליים==

קטגוריה:כימיה אי-אורגנית
שגרירות סלובניה בישראל

שגרירות הרפובליקה של סלובניה בתל אביב היא הנציגות הדיפלומטית העליונה של סלובניה בישראל.

סלובניה מחזיקה גם ב.

השגריר הנוכחי הוא אנדריה פורקארט מרטינז.

== שגרירים ==
* אנדריה פורקארט מרטינז (2019–הווה)
* ברברה סושניק (2015–2019)
* אלנקה סוהדולניק (2012–2015)
* בוריס סוביץ' (2007–2011)
* איזוק ג'רק (2004–2007)
* פיטר טוש (1999–2004)
* דרג'ה בוודז קורט (1995–1999)

== קישורים חיצוניים ==
* 
* [http://www.mzz.gov.si/index.php?id=590 Uradna predstavitvena stran] 

קטגוריה:יחסי ישראל–סלובניה
קטגוריה:תל אביב-יפו: שגרירויות
קטגוריה:רחוב דיזנגוף
פטריק בולדווין ג'וניור

פטריק אוניל בולדווין ג'וניור (באנגלית: Patrick O'Neal Baldwin Jr., מוכר בכינוי PBJ; נולד ב-18 בנובמבר 2002) הוא כדורסלן אמריקאי המשחק בעמדות הסמול והפאוור פורוורד בוושינגטון ויזארדס.

==קריירה==
בולדווין נולד באוונסטון, אילינוי. אביו, פאט , הוא כדורסלן עבר העובד כמאמן כדורסל,<ref></ref> ואימו הייתה שחקנית כדורעף.<ref></ref> כאשר היה בתיכון, נבחר להשתתף במשחק מקדונלד'ס אול-אמריקן ובנייקי הופ סאמיט.<ref></ref> לאחר שקיבל הצעות מאוניברסיטאות רבות, הוא בחר להצטרף לקבוצת הכדורסל של אוניברסיטת ויסקונסין-מילווקי, אותה אימן אביו.<ref></ref> בהופעת הבכורה שלו באוניברסיטה, רשם 21 נקודות ו-10 ריבאונדים בניצחון 75–60 על דקוטה הצפונית.<ref></ref> לאחר עונה אחת באוניברסיטה, בה שיחק 11 משחקים בלבד והעמיד ממוצעים של 12.1 נקודות ו-5.8 ריבאונדים למשחק, הכריז כי יתמודד בדראפט 2022 ב-NBA.<ref></ref>

בדראפט נבחר בולדווין בבחירה ה-28 על ידי גולדן סטייט ווריורס,<ref></ref> וב-6 ביולי 2022 חתם על חוזה רוקי בקבוצה,<ref></ref> תוך שהוא משחק במקביל בסנטה קרוז ווריורס, קבוצת הבת של גולדן סטייט המשחקת בליגת הפיתוח של ה-NBA. ב-30 באוקטובר ערך את הופעת הבכורה שלו ב-NBA, כשנכנס לשחק בדקה האחרונה בהפסד קבוצתו 114–128 לדטרויט פיסטונס. ב-21 בדצמבר 2022 קלע שיא קריירה של 17 נקודות בהפסד 113–143 לברוקלין נטס.<ref></ref>

ב-6 ביולי 2023 הועבר בטרייד יחד עם ג'ורדן פול, ראיין רולינס ובחירות דראפט עתידיות לוושינגטון ויזארדס בתמורה לכריס פול.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| גולדן סטייט	|| 31 || 0 || 7.3 || 0.394 || 0.381 || 0.667 || 1.3 || 0.4 || 0.2 || 0.1 || 3.9
|- style="background-color:#80BFFF; font-weight:bold;"		
| קריירה || 		|| 31 || 0 || 7.3 || 0.394 || 0.381 || 0.667 || 1.3 || 0.4 || 0.2 || 0.1 || 3.9
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| גולדן סטייט	|| 3 || 0 || 3.7 || 0.000 || 0.000 || 0.000 || 1.0 || 0.3 || 0.0 || 0.0 || 0.0
|- style="background-color:#80BFFF; font-weight:bold;"		
| קריירה || 		|| 3 || 0 || 3.7 || 0.000 || 0.000 || 0.000 || 1.0 || 0.3 || 0.0 || 0.0 || 0.0
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:אילינוי: כדורסלנים
קטגוריה:כדורסלני אוניברסיטת ויסקונסין
קטגוריה:כדורסלני גולדן סטייט ווריורס
קטגוריה:כדורסלני סנטה קרוז ווריורס
קטגוריה:בחירות דראפט של גולדן סטייט ווריורס
קטגוריה:אמריקאים שנולדו ב-2002
נחל תפרח

נחל תפרח הוא נחל אכזב בנגב הצפוני־מערבי. אורכו כ־5.8 קילומטרים.

== תוואי הנחל ==
מוצא הנחל ממוקם בגובה של כ־200 מטרים מעל פני הים, כ־750 מטרים מזרחית לכפר הנוער אשל הנשיא, צמוד לתחילת כביש 310. משם הנחל זורם בכיוון דרום־מערב וחולף תחת כביש 25 ומסילת אשקלון–באר שבע. לאחר מכן עובר תוואי הנחל במקביל מצפון לכביש 2411, חולף פעם נוספת מתחת למסילת אשקלון–באר שבע ובסמוך למושבים תפרח וגילת (הסמוכים לעיר אופקים), ונשפך לנחל פטיש (שנשפך לנחל גרר, משם לנחל הבשור וממנו זורם אל הים התיכון).

תפרח
אלכסנדר קארס

אלכסנדר קארס (באנגלית: Alexander Carse; בקירוב 1770 – פברואר 1843) היה צייר סקוטי הידוע בסצנות החיים הסקוטיים. עבודותיו כוללות בד גדול של ביקור ג'ורג' הרביעי בליית' ושלושה ציורים מוקדמים של משחקי כדורגל.

== ביוגרפיה ==
קארס נולד באינרוויק שבמזרח לותיאן לוויליאם וקתרין קארס, והוטבל בתחילת 1770. קארס התחיל באקדמיה לציור של אדינבורו ב-1801; כאן הוא למד ציור בסגנון הולנדי, שהשפיע על ציוריו המאוחרים. לימד אותו דייוויד אלן, שהשפיע רבות על סגנונו המוקדם. עד 1808 הוא תואר כצייר הטוב ביותר של סצנות כפר.<ref name=":0">Lucy Dixon, 'Carse, Alexander (bap. 1770, d. 1843)', Oxford Dictionary of National Biography, Oxford University Press, 2004; online edn, Oct 2006</ref>

בשנת 1795 צייר קארס דיוקן קבוצתי שלו ושל אמו ואחותו. בציור נראה החדר של הצייר, כשאמו קוראת את התנ"ך לשני ילדיה המבוגרים. עבודה זו נמצאת כעת באוסף הגלריות הלאומיות של סקוטלנד.

בשנות השלושים המוקדמות לחייו הציג קארס ציורים בלונדון באקדמיה המלכותית ובמוסד הבריטי.

בשנת 1812 - השנה שבה עבר ללונדון - הציג קארס את "יחסי המדינות", שנחשבת לאחת מיצירותיו הטובות ביותר. בשמונה השנים הבאות הוא עבד קשה כדי לבסס את עצמו כמתחרה לדייוויד וילקי. בשנת 1819 שניהם ציירו גרסאות של "חתונת הפני של אלן" (חתונה פרוטה היא מנהג סקוטי שבו האורחים משלמים עבור החתונה והעודפים מממנים את משק הבית החדש).<ref>The Penny Wedding, Alexander Carse, nationalgalleries.org,</ref> שני הציורים הוצגו אך וילקי הוא שמכר את הציור שלו לנסיך יורש העצר. למרות ניסיונותיו של קארס לאמץ לעצמו את הסגנון של וילקי, העסק שלו נכשל והוא עבר חזרה לסקוטלנד.<ref name=":0" />

אחד מציוריו הגדולים והמפורטים ביותר הוא הביקור המלכותי של ג'ורג' הרביעי בליית' בשנת 1822. זה היה ביקור נדיר של מלך שולט בסקוטלנד, שאורגן על ידי סר וולטר סקוט. הציור בגודל 1.5 מ' × 3.4 מ', מכיל מאות דמויות ומספר רב של דיוקנאות. משנת 1810 קארס גם יצר שלושה ציורים של משחקי כדורגל, שנאמר כי הם בין הרישומים הציוריים המוקדמים ביותר של המשחק.<ref>The Foot-ball game, Alexander Carse, c. 1830, Bonhams</ref>

ישנם ציורים רבים של קארס באוספים ציבוריים בדנדי, גלאזגו ואדינבורו.<ref></ref>

לקארס היו שני בנים, ששניהם היו ציירים: ויליאם קארס וג'יימס קארס. ויליאם עבד בסקוטלנד, בזמן שג'יימס היגר לדרום אוסטרליה.<ref>James Howe Carse, Design and Art Australia Online</ref>

קארס מת בעוני בפברואר 1843, המקום והתאריך המדויק של מותו אינם ידועים.

== גלריה ==
<gallery mode="packed" heights="220">
 File:Alexander Carse - The Penny Wedding - NG 2833 - National Galleries of Scotland.jpg|חתונת הפאני
File:Alexander Carse (c.1770-1843) - A Brawl Outside an Ale House - NG 1828 - National Galleries of Scotland.jpg|מחוץ לפאב
File:The Doonies versus the Croonies on New Year’s Day, by Alexander Carse.jpg|משחק כדורגל
</gallery>

== קישורים חיצוניים ==

== הערות שוליים ==

קטגוריה:ציירים סקוטים
קטגוריה:ילידי 1770
קטגוריה:נפטרים ב-1843
יינון עצמי של מים

יינון עצמי של מים
יינון עצמי של מים<ref name=":0">דניסטון, טופינג, וודראם וקארט, עמ' 287</ref> הוא תגובת יינון במים טהורים או בתמיסה מימית, שבה מולקולת מים, <chem>H2O</chem>, מתפרקת (מאבדת את הגרעין של אחד מאטומי המימן שלה) והופכת ליון הידרוקסיד, <chem>OH-</chem>. גרעין המימן,<chem>H+</chem>, גורם לפרוטונציה של מולקולת מים נוספת ליצירת הקטיון הידרוניום, <chem>H3O+</chem>. זוהי דוגמה לאוטופרוטוליזה, ומדגימה את האופי האמפוטרי של מים<ref name=":0" />.

== היסטוריה ==
היינון העצמי של מים הוצע לראשונה בשנת 1884 על ידי סוונטה ארניוס כחלק מהתיאוריה של פירוק יוני, שאותה הציע כדי להסביר את המוליכות של אלקטרוליטים כולל מים. ארניוס כתב את היינון העצמי בתור <chem>H2O <=> H+ + OH-</chem>. באותו זמן, עדיין לא היה ידוע דבר על מבנה אטומי או חלקיקים תת-אטומיים, ולכן לא הייתה לו סיבה לשקול היווצרות של יון <chem>H+</chem> מאטום מימן באלקטרוליזה כסביר פחות מאשר, נניח, היווצרות של יון <chem>Na+</chem> מאטום נתרן.

בשנת 1923 הציעו יוהנאס ניקולאוס ברונסטד ומרטין לאורי כי יינון עצמי של מים כולל למעשה שתי מולקולות מים: <chem>H2O + H2O <=> H3O+ + OH-</chem>. בשלב זה האלקטרון והגרעין התגלו ורתרפורד הראה שגרעין קטן מאוד מאטום. זה יכלול יון פשוט <chem>H+</chem> שיתאים לפרוטון עם אפס אלקטרונים. ברונסטד ולאורי הציעו שיון זה אינו קיים חופשי בתמיסה, אלא תמיד מתחבר למולקולת מים (או ממס אחר) כדי ליצור את יון ההידרוניום <chem>H3O+</chem> (או ממס אחר שעובר פרוטונציה).

עדויות ספקטרוסקופיות מאוחרות יותר הראו כי פרוטונים רבים למעשה ממוימים על ידי יותר ממולקולת מים אחת. הסימון התיאורי ביותר עבור היון הממוים הוא <chem>H+ (aq)</chem>, כאשר aq (עבור "מימי") מציין מספר בלתי מוגדר או משתנה של מולקולות מים. עם זאת, הסימונים <chem>H+</chem> ו-<chem>H3O+</chem> עדיין נמצאים בשימוש נרחב גם בגלל חשיבותם ההיסטורית.

== לקריאה נוספת ==
* 
==הערות שוליים==

קטגוריה:כימיה של שיווי משקל
Extra

Extra הוא אלבום של הזמר והמלחין הברזילאי ז'ילברטו ז'יל, שיצא בשנת 1983.<ref></ref> האלבום, כמו חלק גדול מהאלבומים של ז'יל משנות ה-80, הושפע מרגאיי.<ref></ref> חלק מהשירים באלבום הושפעו מסמבה ופאנק.

== רשימת רצועות ==
* כל הרצועות נכתבו על ידי ז'ילברטו ז'יל, אלא אם צוין אחרת

# "Extra"
# "E lá poeira" (ז'ילברטו ז'יל, אום בנדה אום)
# "Mar de Copacabana"
# "A linha e o linho"
# "Preciso de você"
# "Punk da periferia"
# "Funk-se quem puder"
# "Dono do pedaço" (ז'יל, וולי סלומאו, אנטוניו סיסרו)
# "Lady Neyde" (ז'יל, אנטוניו ריזריו)
# "O veado"

== הערות שוליים ==

קטגוריה:אלבומי 1983
קטגוריה:אלבומים בפורטוגזית
האמנה כפולה

האמנה כפולה (באנגלית: Dual accreditation) היא הנוהג בדיפלומטיה של מדינה המעניקה שני תחומי אחריות נפרדים לדיפלומט יחיד. צורה בולטת אחת של האמנה כפולה היא כשדיפלומט ישמש כשגריר בשתי מדינות במקביל.<ref>[http://www.ediplomat.com/nd/glossary.htm#D Glossary of Diplomatic Terms]. eDiplomat. Retrieved on 2006-07-06.</ref> לדוגמה, שגריר ישראל בסין הוא גם שגריר הלא תושב שלה במונגוליה. שגריר כזה עשוי להיקרא לפעמים שגריר בגדול.

== מקור משפטי ==
באמנת וינה בדבר יחסים דיפלומטיים מ-1961 (סעיף 5) נאמר:
: (1) המדינה השולחת רשאית, לאחר הודעה למדינות המקבלות הנוגעות בדבר, לאשר ראש נציגות או, לפי הצורך, למנות חבר בסגל הדיפלומטי של כמה מדינות, אלא אם אחת מהמדינות המקבלות מתנגדת במפורש.
: (2) אם המדינה השולחת מאשרת ראש נציגות במדינה אחת או יותר, היא רשאית להקים נציגות דיפלומטית בראשות ממונה לענייני ביניים בכל מדינה שבה אין לראש הנציגות מושבו הקבוע.

== מנהגים ==
האמנה כפולה מצויה מאוד במדינות קטנות. כך, מרבית מדינות העולם מחזיקות בשגריר ברומא המאומן גם לסן מרינו, ושגריר בניו דלהי המאומן גם לבהוטן.

הוותיקן מסרב לקבל הסמכה כפולה עם איטליה, קביעת ריבונות שמקורה בסכסוך האסיר בוותיקן .<ref></ref> לדוגמה, כאשר אירלנד סגרה את משימת הכס הקדוש שלה ברומא, האמנה כשגריר אירלנד בכס הקדוש ניתנה לדיפלומט שבסיסו במשרד החוץ בדבלין ולא לשגריר אירי באיטליה.<ref></ref>

בספטמבר 2014 סירבה ישראל לקבל את השגריר ששלחה ניו זילנד לישראל, ג'ונתן קאר, בגלל שהוא נועד לשמש שגריר לישראל ולרשות הפלסטינית.

== ראו גם ==
* מעצמה מעניקת חסות

== הערות שוליים ==

קטגוריה:דיפלומטיה
אפאם באליק

אפאם באליק (במנדרינית: 曼煎粿; באנגלית: Apam Balik) הוא קינוח סיני, המבוסס על קמח, ביצים, סוכר, סודה לשתייה ואבקת אפייה. נפוץ במדינות דרום-מזרח אסיה.

הקינוח נחשב למאכל רחוב, בדרך כלל אוכלים אותו עם חמאת בוטנים והוא מוכר גם בשם "אור הירח" (Terang Bulan).

== היסטוריה ==
האפאם באליק הופיע לראשונה במאה ה-19 בשושלת צ'ינג, בעת הפלישה של צבא סין והמנהיג הצבאי צו צונטנג (Zuo Zongtang) לאזור פוג'יין.

הקינוח מכיל סוכר ובוטנים טחונים והומצא על מנת לספק מזון לחיילי הצבא מתוצר מקומי, בייצור המוני.

האפאם באליק עבר מספר גלגולים כאשר סוחרים ומהגרים הפיצו אותו לדרום־מזרח סין ולסינגפור.

== קישורים חיצוניים ==

* [https://www.tasteatlas.com/apam-balik מתכון להכנת קינוח אפאם באליק], באתר Tasteatlas
* [https://www.youtube.com/watch?v=6R8ffRRJcrg הסבר על אפאם באליק והכנתו], באתר יוטיוב

== הערות שוליים ==

קטגוריה:המטבח הסיני
קטגוריה:המטבח הסינגפורי
קטגוריה:אוכל רחוב
קטגוריה:המטבח האסייתי
נעמי גונן

נעמי גונן (נולדה ב-5 ביולי 1953) היא סופרת ילדים ונוער ומשוררת ישראלית. גונן מרצה ומנחה סדנאות לכתיבה יצירתית לילדים. פרסמה שירים, סיפורים, חידונים ותשבצים בעיתוני ילדים. חלק מיצירותיה נלמדות במקראות לבתי הספר ומופיעות באנתולוגיות ובתקליטורים<ref name=":0"></ref>. חברה באגודת הסופרות והסופרים העבריים<ref></ref> ובאקו"ם<ref></ref>.

== ביוגרפיה ==
ילידת עמק בית שאן, בת להורים ניצולי שואה. בשירותה הצבאי בסיני קיבלה את "אות השירות המבצעי" ו"אות מלחמת יום הכיפורים".

שיריה וסיפוריה החלו להתפרסם בעיתוני ילדים משנת 1979.

במהלך השנים הופיעה במפגשים עם ילדים בבתי הספר ובמסגרות שונות, והנחתה סדנאות לכתיבה יצירתית לילדים בבתי הספר הדר ברמת השרון, והיובל ברעננה.

גונן השתתפה בתוכנית הטלוויזיה "מי סופר?", במספר תוכניות רדיו, וסיפוריה שודרו בתוכנית הרדיו "עוד סיפור אחד ודי".

הספר "ספסל הסיפורים" היה מועמד לתרגום לשפות זרות על ידי המכון לתרגום ספרות עברית<ref></ref>. בנוסף, נבחר "ספסל הסיפורים" לרשימת הספרים של משרד החינוך לרגל 60 שנות מדינה בנושא: "עליה וקליטה"<ref name=":0" /><ref></ref>.

נשואה ואם לבן ובת וסבתא לנכדים. כיום מתגוררת ברעננה.

== ספריה ==
* בין האותיות פרצה מריבה - ספר עם חוברת עבודה (תל אביב: לילך, 1995)
* שנה נוגעת בשנה: המקראה לחנוכה (כפר יונה: ליתם, 1997)
* מסיבת הפתעה (קריית גת: דני ספרים, 1997)
* מה קרה לביל הפיל? (תל אביב: ש' זימזון, 1998)
* מי מגלה לאילנות? (כפר יונה: ליתם, 1998)
* צעדים על השביל (קריית גת: דני ספרים, 1999)
* סוד הקסם (קריית גת: דני ספרים, 2000)
* לילה טוב לשמש שהפכה לירח (קריית גת: דני ספרים, 2001)
* מהי דמותה של הרוח? (קריית גת: דני ספרים, 2002)
* הנעליים של אבא (קריית גת: דני ספרים, 2003)
* מה היה קורה אם (קריית גת: דני ספרים, 2003)
* הצבע של המחשבות (קריית גת: דני ספרים, 2003)
* קפסה מיחדת (קריית גת: דני ספרים, 2003)
* איך שומעים שקט? (חולון: צבר, 2004)
* איך צובעים ים? (חולון: צבר, 2004)
* מה רטוב יותר? (חולון: צבר, 2004)
* מה מסתתר באריזה? (חולון: צבר, 2004)
* ספסל הסיפורים (קריית גת: דני ספרים, 2006)

== קישורים חיצוניים ==
* 

* [https://id.oclc.org/worldcat/entity/E39PBJvhqYbY8dyfyGh4bXH3cP.html#key-information נעמי גונן] באתר worldcat
* [https://www.google.co.il/search?tbo=p&tbm=bks&q=inauthor:%22נעמי+גונן%22 נעמי גונן] בגוגל ספרים
* גילי בר-הלל, [https://gilibarhillel.wordpress.com/2006/03/01/ספסל-הסיפורים/ ספסל הסיפורים] באתר עוד דף אחד ודי, 1 במרץ 2006
* 
* נעמי דה-מלאך, [https://www.gordon.ac.il/sites/gordon/UserContent/files/de-malaach.pdf ספרות הילדים קולטת עלייה], ילדות, עיון ומחקר בתרבות ילדים 2 (התשעז) עמודים 11–32
* נעמי גונן, [https://www.asimon.co.il/ArticlePage.aspx?AID=9815&AcatID=176 פגישה מאוחרת], אתר אסימון, 19 במאי 2011
* נעמי גונן, [https://www.asimon.co.il/ArticlePage.aspx?AID=9748&AcatID=176 מסע בתוך שלוליות לבנות], אתר אסימון, 3 במאי 2011
* אייל הראל, [https://www.inspiration75.com/post/%D7%A9%D7%A7%D7%99%D7%A2%D7%94---%D7%A0%D7%A2%D7%9E%D7%99-%D7%92%D7%95%D7%A0%D7%9F שקיעה / נעמי גונן], אתר השראה, 26.11.2020

== הערות שוליים ==

קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:משוררות ישראליות
קטגוריה:משוררים ישראלים
קטגוריה:ישראליות שנולדו ב-1953
קטגוריה:ישראלים שנולדו ב-1953
שריר סוגר

שריר סוגר הוא שריר שלד עגול שמכווץ ומרפה פתח בגוף של בעלי חיים רבים. ישנם למעלה מ-60 סוגי שרירי סוגר בגוף האדם, חלקם מיקרוסקופים, כמו מיליוני הסוגרים הקדם-נימיים . הסוגרים נרפים במוות, ולעיתים קרובות משחררים נוזלים וצואה.

== תפקוד ==
כל שריר סוגר קשור לפתח שהוא מקיף. כל עוד שריר הסוגר מכווץ, אורכו מתקצר והפתח מכווץ. הרפיה של השריר גורמת להתארכותו, פותחת את הפתח ומאפשרת מעבר של נוזלים, מוצקים או גזים.

שריר זה ניכר, למשל, בפתח הנשימה של יונקים ימיים רבים.

סוגרים רבים משמשים מדי יום במהלך העיכול הרגיל. לדוגמה, סוגר הוושט התחתון השוכן בחלק העליון של הקיבה, סגור רוב הזמן, מונע מחומצות קיבה לעלות אל תוך הוושט, אך נפתח כדי לאפשר למזון שנאכל לעבור.

== סיווגים ==
ניתן לסווג עוד יותר את הסוגרים לספינקטרים פונקציונליים ואנטומיים:
* לסוגרים אנטומיים יש עיבוי שריר מקומי ולעיתים קרובות מעגלי כדי להקל על פעולתם כסוגר.
* לסוגרים פונקציונליים אין עיבוי שריר מקומי והם פועלים באמצעות התכווצות שרירים חיצונית או פנימית.

קיימים סוגרים שניתן לשלוט בהם באופן רצוני ואחרים שפועלים גם באופן לא רצוני:
* סוגרים רצוניים נשלטים על ידי מערכת העצבים הסומטית.
* סוגרים בלתי רצוניים נשלטים על ידי מערכת העצבים האוטונומית.

== דוגמאות ==
תרשים של [[מסתם אילאוצקלי]]
* שריר סוגר האישונים , השייכים לקשתית העין.
* שריר העין החוגי, שריר סביב העין.
* הסוגרים של הוושט העליון
* הסוגר התחתון של הוושט, או הסוגר הלבבי, בחלק העליון (הלב) של הקיבה. סוגר זה מונע מהתוכן החומצי של הקיבה לנוע כלפי מעלה אל הוושט.
* הסוגר הפילורי , בקצה התחתון של הקיבה.
* מסתם אילאוצקלי במפגש של המעי הדק והמעי הגס
* הסוגר על שם אודי, שולט בהפרשות מהכבד, הלבלב וכיס המרה אל התריסריון.
* סוגר השופכה , השולט ביציאת השתן מהגוף.
* בפי הטבעת, ישנם שני סוגרים אנאליים השולטים ביציאת צואה מהגוף, הסוגר האנאלי הפנימי והסוגר האנאלי החיצוני .
* הסוגרים הקדם-נימיים המיקרוסקופיים פועלים כדי לשלוט בזרימת הדם לכל הנימים בתגובה לפעילות מטבולית מקומית.

==קישורים חיצוניים==
* 

קטגוריה:מערכת השרירים
STS-66

STS-66 היא המשימה ה-13 של מעבורת החלל אטלנטיס ששוגרה ממרכז החלל קנדי, פלורידה, ב-3 בנובמבר 1994. צוות המעבורת עסק בחקר כדור הארץ.

== הצוות ==
* מפקד המשימה: דונלד מקמונגל
* טייס: קרטיס בראון (Curtis L. Brown)
* מומחה למשימה: אלן אוצ'ואה
* מומחה למשימה: ג'וזף טנר (Joseph R. Tanner)
* מומחה למשימה: ז'אן פרנסואה קלוורוי (Jean-François Clervoy)
* מומחה למשימה: סקוט פרז'ינסקי (Scott E. Parazynski)

== תיאור הטיסה ==
המעבורת המריאה ב-3 בנובמבר 1994 מכן שיגור 39B במרכז החלל קנדי כמתוכנן.

במעבורת הותקנה מערכת ATLAS-03 של ספייסלאב. זו הייתה הטיסה שלישית של המערכת אחרי STS-45 ו-STS-56. בעזרת המערכת בוצעו מדידות שונות של מצב האטמוספירה. בין היתר היא כללה מכשירי מדידה שנבנו בבלגיה וצרפת.

בנוסף מכשור המעבורת כלל מערכת Cryogenic Infrared Spectrometer Telescope for Atmosphere, or CRISTA שנבנתה בגרמניה. היא שוחררה לטיסה עצמאית ביום השני של המשימה ושהה במרחק 40–70 ק"מ מהמעברות. היא חזרה למעברות ביום האחרון של המשימה.

ב-4 באוקטובר החלו ניסויים בתחום אינטרפרומטריה.

המעבורת נחתה ב-14 בנובמבר במסלול נחיתה מס' 22 בבסיס חיל האוויר אדוארדס.

== קישורים חיצוניים ==

* [https://www.nasa.gov/mission_pages/shuttle/shuttlemissions/archives/sts-66.html סיכום המשימה באתר נאס"א]
* [http://www.spacefacts.de/mission/english/sts-66.htm תיאור המשימה]
* [https://historycollection.jsc.nasa.gov/JSCHistoryPortal/history/shuttle_pk/pk/Flight_066_STS-066_Press_Kit.pdf דיווח לעיתונות]
* [https://www.youtube.com/watch?v=p0ph1Nbvb0A סרטון על המשימה]

קטגוריה:משימות מעבורות החלל
קטגוריה:1994 בארצות הברית
יצחק לעבאוויטש

200px
הרב יצחק ליבוביץ (ביידיש: לעבאוויטש, נולד בכ"א בשבט ה'תש"ז). הוא רב חרדי-חסידי, גאב"ד וודרידזש ומייסד קהל יראים וודרידזש, במדינת ניו יורק.
ב[[טיש פורים]]
==ביוגרפיה==
נולד במישקולץ הונגריה, להוריו, הרב שלמה וברכה, בתו של הרב יצחק ארנפלד מזנטה הונגריה, מחבר ספר נחלת יצחק. הרב שלמה היה בנו של הרב עקיבא צבי מבלד, הונגריה.

בסיון ה'תש"ט הגיע הרב שלמה ומשפחתו לאמריקה שהתיישבה בוויליאמסבורג, ברוקלין.

הרב יצחק נודע כעילוי והיה מ-10 התלמידים הראשונים בתלמוד תורה תורה ויראה של חסידות סאטמר בוויליאמסבורג. בגיל שתים עשרה למד אצל הרב מקראסנא הגאון הרב הלל ליכטנשטיין במשך שנתיים, ולאחר מכן למד אצל הרב מקיוויאשד הגאון הרב אלעזר שפירא. בגיל שש עשרה למד אצל הרבי מסטמר, הרב יואל טייטלבוים, ולמד אצלו עד נישואיו.

בשנת ה'תשכ"ו נישא לציפערל, בת הרב נפתלי ליכטנשטיין בן הרב אברהם אב"ד סמאש-אויוואר בן הרב מקראסנא הרב ברוך בנדיט ליכטנשטיין. בשנת ה'תשכ"ח, לאחר נישואיו, נתמנה לאחד מראשי הישיבה בישיבת תורה ויראה דסאטמר בברוקלין, והיה הראש ישיבה הצעיר ביותר בחייו של רבי יואל מסאטמר. כיהן כרב קהילת אהל אברהם בוויליאמסבורג. בשנת ה'תשל"ו הקים את ישיבת "ישרש יעקב", על שם סבו הרב יעקב שפירא אב"ד טערצאל.

בשנת 1978 עבר עם הישיבה לווינלנד, ניו ג'רזי לשנה אחת. בשנת ה'תשל"ט עבר עם הישיבה לטורונטו, אונטריו, קנדה לשנה אחת לשם נשלח על ידי הרבי משולם פייש לאווי מטאהש לבנות מוסדות הקיימים עד היום.

בשנת ה'תשמ"ה, בחודש טבת, עבר לעיר וואודרידזש יחד עם הישיבה, בעזרתו ושיתוף פעולתו של יצחק אייזיק קפעטש ממונסי. בכך הפכו לראשוני היהודים החסידים לאחר מלחמת העולם השנייה שעזבו את ברוקלין ניו יורק לטובת הרי קטסקיל הגבוהים, כעבור כ-15 שנה הוקמה גם העיירה קיימישא לייק, על ידי חסידות ויז'ניץ מונסי.

בשנת ה'תשנ"ח הוקם בית המדרש הגדול דקהל יראים וואודרידזש. על אף שהוא תלמידו של הרב יואל מסאטמר, הוא עצמאי ולא חלק מחסידות סאטמר.

==משפחתו==
הרב ליבוביץ מחותן עם רבי יצחק טוביה וייס גאב"ד העדה החרדית, ועם רבי אליעזר חיים בלום מקאשוי. בנו הרב יעקב משה מתגורר במונסי ומכהן כראש ישיבת "בית הלל", בנו הרב יהושע ברוך הוא ראש הכולל של קהילת נייטרא ב, ניו יורק.

==קישורים חיצוניים==
* 
* 
* [https://www.kolhalashon.com/New/Ravs.aspx?&Lang=Hebrew,Hebrew&FID=369618&TID=0&ROrder=-1 שיעוריו] באתר קול הלשון
* [https://forum.otzar.org/viewtopic.php?t=14382 הגאון רבי יצחק לעבאוויטש שליט"א האדמו"ר מוואודריזש], באתר פורום אוצר החכמה

== הערות שוליים ==

קטגוריה:רבנים חרדים אמריקאים
קטגוריה:חסידי סאטמר
קטגוריה:אמריקאים שנולדו ב-1947
ליגת המלכים

ליגת המלכים (באנגלית: Kings League Infojobs) היא ליגת כדורגל בידורית בסגנון 7×7.

הליגה הוקמה בדצמבר 2022 על ידי כדורגלן העבר ג'רארד פיקה בשיתוף עם אנשי כדורגל וסטרימרים ברשת.<ref></ref> הליגה כוללת חוקים שונים מהכדורגל המסורתי, כדי להוסיף למשחקים אלמנט של דינמיות ובידור.<ref></ref>

==כללים==
לליגת המלכים יש סט חוקים משלה, שנוצר באמצעות הצבעה שנערכה ברשתות החברתיות, שבה ניתנה לאוהדים ההזדמנות להצביע על הכללים.

כללים אלו כוללים דו-קרב פנדלים להכרעה ממרכז המגרש, ביטול חוק הנבדל, חילופים ללא הגבלה, כרטיס צהוב מביא להרחקה של 2 דקות וכרטיס אדום מביא להרחקה של 5 דקות עד שמחליף יכול להיכנס.

כמו כן, המשחק מתחיל כמו במחניים, כאשר הכדור מונח במרכז המגרש ועל השחקנים לרוץ כדי להגיע אליו. המשחקים מחולקים לשתי מחציות של 20 דקות, ולכל קבוצה יש "נשק סודי" מיוחד, בו היא יכולה להשתמש פעם אחת בכל משחק. כלי הנשק הסודיים כוללים בעיטת עונשין לטובתם, הרחקה של שחקן יריב למשך 2 דקות, זכות למשך שתי דקות שכל שער שלהם שייכבש יהיה שער כפול, ויכולת לגנוב את כרטיס הנשק הסודי של הקבוצה היריבה.

==פורמט==
ליגת המלכים בנויה בסגנון אפרטורה וקלאוסורה, שבו כל שנה מחולקת לעונת חורף ועונת קיץ. במהלך הליגה הסדירה שתים עשרה הקבוצות משחקות בכל יום נגד קבוצה אחרת, בליגה המתפרסת על אחד עשר ימי משחק. שמונה הקבוצות המובילות על פי דירוגיהן בסוף הליגה הסדירה עולות לפלייאוף. כל יום משחקים כולל שישה משחקים בני ארבעים דקות, המחולקים לשתי מחציות של עשרים דקות, והם משוחקים ברציפות על אותו מגרש.<ref></ref><ref></ref>

==שידור==
כל המשחקים של ליגת המלכים זמינים לצפייה בחינם באמצעות סטרימינג בשידור חי בערוצי הליגה הרשמיים ב-Twitch, ב-YouTube וב-TikTok.<ref></ref>

בסיבוב הראשון צפו בממוצע 450,000 צופים, והמשחק הנצפה ביותר הגיע לשיא של 780,000 צופים. בסיבוב השני גדל הקהל הממוצע ל-558,200 צופים, עם שיא של 945,000 צופים. בסיבוב השלישי, אחד המשחקים נצפה על ידי יותר מ-1.3 מיליון איש.<ref></ref>

==ביקורת==
חבייר טאבס, נשיא ה-LFP, מתח ביקורת על ליגת המלכים וכינה אותה "קרקס". נשיא ליגת המלכים, ג'רארד פיקה הגיב ואמר שכדי למשוך קהל צעיר יותר, על הליגה ליצור תוכן קצר ומבדר יותר. הוא גם טען שאם המשחקים יהיו באורך 90 דקות, הליגה "צריכה לפחות להציג חוקים מעניינים יותר".<ref></ref><ref></ref>

חשבון הX של הליגה הצרפתית לעג לג'רארד פיקה, כאשר העלה תמונה שלו נכשל בשמירה על קיליאן אמבפה, עם הכיתוב "וכך נולדה ליגת המלכים". 

בתגובה, העלה החשבון הרשמי של ליגת המלכים תמונה של פיקה, עם תמונה של גביע ליגת האלופות והכיתוב "x4" ומתחתיו סמל של הליגה הצרפתית עם תמונת הגביע והכיתוב "x1". 
==קישורים חיצוניים==

* 

== הערות שוליים ==

קטגוריה:תחרויות כדורגל בספרד
קטגוריה:גרסאות של כדורגל
סם ניבולה

סמואל "סם" ג'ון נבולה<ref name="gala">[https://www.gala.de/stars/starportraets/emily-mortimer-20501826.html Starporträt: Emily Mortimer]. In: gala.de (abgerufen am 8. August 2022).</ref> (באנגלית: Samuel “Sam“ John Nivola נולד 26 בספטמבר 2003<ref>People: First Child for Young British Film Star. In: The Independent, 30. September 2003, S. 6.</ref> ) הוא שחקן בריטי-אמריקאי, הבן של השחקנים אמילי מורטימר ואלסנדרו ניבולה. 

== ביוגרפיה ==
סם ניבולה הוא בנם הבכור של השחקנית הבריטית אמילי מורטימר ושל השחקן האמריקאי אלסנדרו ניבולה. יש לו אחות, מאי (נולדה 2010). כמו אביהם, האחים התלהבו מטניס בילדותם. סם ניבולה התפתח לשחקן צעיר ומוכשר והתחרה בטורנירי USTA התאחדות הטיס של ארצות הברית . <ref>Eric Schuster: [https://www.usta.com/en/home/stay-current/national/q-a--actor-alessandro-nivola-on-his-tennis-obsession.html Q&A: Actor Alessandro Nivola on his tennis obsession]. In: usta.com, 31. August 2021 (abgerufen am 8. August 2022).</ref>

ניבולה התגורר בלוס אנג'לס עם משפחתו עד 2012. לאחר מכן הוא עבר לברוקלין, ניו יורק עם הוריו ואחותו.

== קריירה ==
הופעת הבכורה של ניבולה הייתה בפרק בסדרת הטלוויזיה "Doll & Em". שנה לאחר מכן הופיע בפרויקט בסרט "River of Fundament". פרויקט שיתופי חדש בהשראת הרומן האמריקני נורמן מיילר משנת 1983, "River of Fundament", המתרחש במצרים הפרעונית. הפרויקט נוצר כאופרה לא מסורתית עם סדרה של מופעים חיים חד-פעמיים שבוצעו על פני נופים אמריקאים.

בשנת 2021 שיחק בסרט "With/In: חלק 2". הסרט סובב סביב הנושא של בידוד וניבולה משתתף בו לצד אימו ואביו. בשנת 2022 שיחק בסרט "With/In", סדרה של סיפורים הסובבים סביב הבידוד בתקופת התפרצות נגיף קורונה. באותה שנה שיחק בסרט רעש לבן.<ref></ref>

בשנת 2023 שיחק בתפקיד ראשי בסרט "איילין".<ref></ref>

בשנת 2024 לוהק ניבולה לתפקיד ראשי בסדרת הטלוויזיה, הלוטוס הלבן.<ref></ref>

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2014
|River of Fundament
|חבר מקהלה
|
|-
|2018
|Blackout
|
----
|סרט קצר
במאי, תסריטאי ומפיק
|-
|2021
|Neighborhood Watch
|
----
|סרט קצר
במאי ותסריטאי
|-
|2022
|רעש לבן
|היינריך
|
|-
| rowspan="2" |2023
|איילין <small>(אנ')</small>
|לי פולק
|
|-
|המאסטרו
|אלכסנדר ברנשטיין
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2013
|דול ואם <small>(אנ')</small>
|אריאל
|פרק: "Six"
|-
|2021
|המרדף אחרי האהבה <small>(אנ')</small>
|מאט
|פרק: "Two"
|-
|2025
|הלוטוס הלבן
|
|תפקיד מרכזי בעונה השלישית
|-
|TBA
|הזוג המושלם <small>(אנ')</small>
|וויל וינבורי
|סדרת טלוויזיה עתידית של נטפליקס
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:שחקנים ילדים בריטים
קטגוריה:במאים אמריקאים
קטגוריה:תסריטאים אמריקאים
קטגוריה:אמריקאים שנולדו ב-2003
קטגוריה:בריטים שנולדו ב-2003
שאול קוסובסקי שחור

הרב שאול קוסובסקי שחור (ל' באב תרצ"ג, 22 באוגוסט 1933 - כ"ג באלול תשכ"ז, 28 בספטמבר 1967) היה משפטן ותלמיד חכם חרדי, מחבר הספר 'דבר שאול' ומרבני חוג חזון איש.

==ביוגרפיה==
שאול קוסובסקי שחור נולד בתל אביב לרב דוד שלמה קוסובסקי שחור בנו של הרב יצחק קוסובסקי ולליפשא, בגיל חמש נסע לווילנא לבקר את דוד אביו הרב חיים עוזר גרודזנסקי, למד בתלמוד תורה בתל אביב ולאחר מכן למד בישיבת הרב עמיאל, בגיל שבע עשרה נסע לבקר את סבו הרב יצחק קוסובסקי שחור ביוהנסבורג.

למד בישיבת חברון כנסת ישראל שם הכיר את גיסו לעתיד - הרב דב יפה, בהשפעתו התקרב ל"חזון איש".

בטבת תשי"ג התחתן עם ויכנה ורדה, בת הרב יוסף כהן, שהתייתמה בגיל צעיר וגדלה בבית דודה הרב אהרן כהן ראש ישיבת חברון.

בתקופת אירוסיו למד בישיבת פוניבז' בבני ברק, אחרי החתונה למד בכולל האברכים של ישיבת מיר בירושלים, בתקופה זו החל ללמוד משפטים וכמקובל בקרב חלק מחברי חוג חזון איש שלא להתפרנס מלימוד תורה.

בשנת תשי"ט עבר לגור בבני ברק בסמיכות לרבו הרב חיים גריינמן והחל ללמוד בכולל חזון איש, בקיץ תשכ"א חלה בסרטן, ממנו נפטר בכ"ג באלול תשכ"ז. בהלווייתו שיצאה מכולל חזון איש הספידוהו הרבנים ניסים קרליץ, משה טיקוצ'ינסקי, גיסו הרב דב יפה ועוד רבנים, נקבר בבית הקברות שומרי שבת בבני ברק.

==לקריאה נוספת==
* 

==קישורים חיצוניים==
* 
* 
* 
* 
* 

==הערות שוליים==

קטגוריה:בוגרי ישיבת חברון כנסת ישראל
קטגוריה:בוגרי ישיבת היישוב החדש
קטגוריה:מחברי ספרות תורנית
קטגוריה:אישים הקבורים בבית הקברות שומרי שבת
קטגוריה:תלמידי החזון איש
קטגוריה:עורכי דין ישראלים במאה ה-20
קטגוריה:משפחת שחור
קטגוריה:ישראלים שנולדו ב-1933
קטגוריה:ישראלים שנפטרו ב-1967
דייוויד אלן

דייוויד אלן (באנגלית: David Allan; 13 בפברואר 1744 – 6 באוגוסט 1796) היה צייר ומאייר סקוטי, הידוע בעיקר בזכות נושאים היסטוריים ויצירות ז'אנר.

== ביוגרפיה ==
הוא נולד באלואה שבמרכז סקוטלנד. לאחר שעזב את האקדמיה לציור בגלאזגו (1762), הוא השיג את חסותם של צ'ארלס קתקרט, ושל ארסקין ממאר, שבאחוזתו הוא נולד. בשנת 1764 איפשר ארסקין לאלן לנסוע לרומא. הוא נשאר באיטליה עד 1777, למד אצל גאווין המילטון (אנ') והעתיק את המאסטרים הישנים.

בשנת 1771 שלח אלן שני ציורים היסטוריים, "פומפיוס הגדול לאחר תבוסתו" ו"קלאופטרה בוכה על אפרו של מארק אנטוני" (שני הציורים אבדו) לתערוכה של האקדמיה המלכותית לאמנויות בלונדון. בשנת 1773, הוא היה עדיין ברומא, זכה "פרידת הקטור מאנדרומדה" במדליית הזהב של האקדמיה די סן לוקא.<ref name=":0">Peter Walch. "Allan, David." Grove Art Online. Oxford Art Online. 11 Apr. 2012.</ref>

בין היצירות המקוריות שצייר היה ציור, המציג משרתת קורינתית המציירת את צלו של אהובה - יצירה הידועה היטב בזכות התחריט המצוין של דומניקו קונגו. הציור זיכה אותו במדליית הזהב שניתנה על ידי האקדמיה די סן לוקא בשנת 1773 עבור היצירה הטובה ביותר של ציור היסטורי. בהיותו באיטליה ביקר גם בממלכת נאפולי, שם התקבל היטב על ידי השגריר הבריטי סר ויליאם המילטון, שהיה גיסו של פטרונו של אלן, לורד קתקרט. אלן צייר הרבה רישומים של חיי הרחוב ברומא ובנאפולי.

הוא חזר מרומא ב-1777, התגורר זמן מה בלונדון, והעסיק את עצמו בציור דיוקנאות. ב-1780 הוא נסע לאדינבורו, שם, עם מותו של אלכסנדר רנצ'ימן ב-1786, הוא מונה למנהל ואמן האקדמיה לאמנויות. שם הוא צייר וחרט באקווטינטה שלל יצירות, כולל כאלו שבהן הוא מוכר בעיקר, כמו "חתונה סקוטית", "ריקוד בהיילנד", ואיור "הרועה העדין" שלו (מבוסס על שירו של אלן רמזי הרועה העדין).<ref>Duncan Macmillan, Scottish Art 1460-2000, Mainstream, 2000</ref> לפעמים הוא כונה "ויליאם הוגארת הסקוטי", אף שחסרו לו תכונות סאטיריות כמו של הוגארת'. בין תלמידיו היה אלכסנדר קארס שעבודותיו המוקדמות מראות את השפעתו של אלן.<ref>Lucy Dixon, "Carse, Alexander (bap. 1770, d. 1843)", Oxford Dictionary of National Biography, Oxford University Press, 2004; online edition, Oct 2006</ref> הוא גם הפיק איורים לגרסה של שירי ג'יימס מקפרסון.<ref name=":0" />

דייוויד אלן נפטר באדינבורו ב-6 באוגוסט 1796. קברו נמצא במתחם הקבורה הישן של קלטון.

== גלריה ==
<gallery mode="packed" heights="200">
File:Allan-highlandwedding1780.jpg|חתונה בהיילנד
File:David Allan (1744-1796) - James Craig (1739–1795), Architect - PG 729 - National Galleries of Scotland.jpg|ג'יימס קרייג
File:David Allan (1744-1796) - The Uncultivated Genius - NG 2126 - National Galleries of Scotland.jpg|צייר ביצירה
</gallery>

== קישורים חיצוניים ==

* 

== הערות שוליים ==

קטגוריה:ציירים סקוטים
קטגוריה:ילידי 1744
קטגוריה:בריטים שנפטרו ב-1796
מינו דה פיאסול

[[הדפס של מינו דה פיאסול מאת ג'ובאני בטיסטה צ'קי]]
מינו דה פיאסול (באיטלקית: Mino da Fiesole ;אוגוסט 1429, ארצו – 11 ביולי 1484, פירנצה) היה פסל איטלקי מראשוני פסלי הדיוקנאות של הרנסאנס.

== ביוגרפיה ==
דה פיאסול תלמיד עמית של דזידריו דה סטיניאנו שהושפע מאנטוניו רוסלינו ועמית של הפסל מתיו סיוויטלי 
באופן יוצא דופן מחבריו הפלורנטינים דה פיאסול שהה פעמיים ברומא בשנים 1459 עד 1464 ובשנים 1473/4 עד 1480.

ביוגרפיה של דה פיאסול נכללת בספרו של ג'ורג'ו וזארי "חיי הציירים, הפסלים והאדריכלים הדגולים ביותר".
כיכר מינו דה פיאסול}} בעיירה [[פייזולה <small>(אנ')</small> [ <nowiki>]</nowiki>]]
==גלריה==
<gallery>
Bust of Giovanni di Cosimo de' Medici by Mino da Fiesole-Bargello.jpg|פרוטומה של ג'ובאני די קוזימו דה מדיצ'י במוזיאון הלאומי ברג'לו
Bust of Piero de' Medici by Mino da Fiesole-Bargello.jpg|פרוטומה של פיירו די קוזימו דה מדיצ'י במוזיאון הלאומי ברג'לו
A bust of Rinaldo della Luna by Mino da Fiesole.jpg|פרוטומה של רינלדו דה לה לונה במוזיאון הלאומי ברג'לו
Portrait of Niccolo Strozzi by Mino da Fiesole-Bode Museum.jpg|פרוטומה של ניקולו סטרוצי במוזיאון בודה
Mino da fiesole, diotisalvi neroni, 1464. 02.JPG|פרוטומה של דיוטיסלבי נרוני במוזיאון הלובר
National gallery in washington d.c., mino da fiesole, astorgio manfredi, 1455 01.JPG|פרוטומה של אסטור השני מנפרדי בגלריה הלאומית לאמנות
Alfons Da Fiesole Louvre RF1611.jpg|תבליט של אלפונסו החמישי, מלך אראגון במוזיאון הלובר
Clevelandart 2009.271.jpg|תבליט של יוליוס קיסר במוזיאון קליבלנד לאמנות
Medieval Portrait of Scipio Africanus (Philadelphia Museum of Art).jpg|תבליט של סקיפיו במוזיאון פילדלפיה לאמנות
Mino da Fiesole - Paulus Venetus PP. II.jpg|פרוטומה של פאולוס השני במוזיאון הלאומי של ארמון ונציה 
Blessing Christ by Mino da Fiesole-Bode Museum.jpg|פסל ישו המברך במוזיאון בודה
Mino da fiesole, monumento al Marchese Ugo di Toscana, 05 putto reggistemma.JPG|מונומנט ליו, מרגרייב טוסקנה במנזר הבנדיקטינים באדיה פיורנטינה בפירנצה
Young Saint John the Baptist MET 23392.jpg|פרוטומה של יוחנן המטביל הצעיר במוזיאון המטרופוליטן לאמנות
</gallery>

==קישורים חיצוניים==

* 

קטגוריה:פסלים איטלקים במאה ה-15
קטגוריה:חיי הציירים, הפסלים והאדריכלים הדגולים ביותר
קטגוריה:ילידי 1429
קטגוריה:נפטרים ב-1484
איסור החמצת שיירי המנחות

האיסור להחמיץ את שיירי המנחות היא מצוות לא תעשה מתוך תרי"ג מצוות, לפיה אסור לעשות חמץ משיירי המנחות שמיועדים לכהנים.

== מקור המצווה ==
בפרשת ויקרא נאסר על הבאת קורבן מנחה מחמץ:

בפרשת צו אומר ה' למשה לצוות את אהרון ובניו על אופן הקרבת ואכילת קורבן מנחה:

חז"ל דרשו מהסמכת המילים למילה שגם שיירי המנחות, שהם החלק שהכהנים מקבלים מהמנחה - צריכים להיאכל כמצה ואסור לעשות מהם חמץ.

== טעמי המצווה ==

== דיני המצווה ==
למעט החלות שבקורבן תודה ובשתי הלחם, כל המנחות מוקרבות כשהן מצה, כלומר כשהן לא הוחמצו.<ref></ref>

מרוב המנחות יש להקטיר קומץ על המזבח ולאחר מכן לתת לכהנים את שיירי המנחה. את שיירי המנחה הכהנים לשים, אופים ואוכלים בעזרה כשהיא מצה, ונזהרים שלא להחמיץ את הבצק:

למרות שבהכנת מצות לפסח יש ללוש את הבצק דווקא במים קרים ולא בפושרים, בשיירי מנחה הקלו חכמים כיוון ש"כהנים זריזים הם" ואפשר לסמוך על כך שימנעו מהבצק להחמיץ.<ref></ref>

מהכפילות של הפוסקים שאוסרים על עשיית חמץ מהמנחות דרשו חכמים גם אם עשו מהמנחה חמץ - אסור מהתורה להחמיץ אותה בשנית<ref></ref>:

האיסור מהתורה הוא דווקא על מנחה הכשרה להקרבה, אבל המחמיץ מנחה שנפסלה מהקרבה - אינו לוקה.<ref name=":0">; </ref> בתלמוד הבבלי הסתפקו האמוראים האם איסור התורה חל במקרה של החמצה נוספת של מנחה שכבר הוחמצה כשהיא כשרה ולאחר מכן נפסלה, וכן במקרה של החמצת המנחה בראש המזבח כשהיא כבר הוקרבה. הרמב"ם הכריע בשני ספקות אלו לקולא, שאינו לוקה.<ref name=":0" />

== הערות שוליים ==

קטגוריה:מצוות לא תעשה
קטגוריה:תרי"ג מצוות
קטגוריה:קורבן מנחה
קטגוריה:מצוות הנעשות על ידי כהן
קטגוריה:פרשת צו
אוצ'אי אובאג'י

אוצ'אי יאנג אובאג'י (באנגלית: Ochai Young Agbaji; נולד ב-20 באפריל 2000) הוא כדורסלן אמריקאי המשחק בעמדת הקלע בטורונטו ראפטורס מליגת ה-NBA.

==קריירה==
אובאג'י נולד במילווקי, אך גדל בקנזס סיטי. אביו, היגר לארצות הברית מניגריה כאשר היה בן 17, ושיחק כדורסל באוניברסיטת ויסקונסין-מילווקי, בה שיחקה גם אימו של אוצ'אי.<ref></ref> בילדותו שיחק אובאג'י גם כדורגל, אך כשהגיע לתיכון החל להתמקד בכדורסל, ובחר לשחק עבור קבוצת הכדורסל של אוניברסיטת קנזס בשנים 2018–2022.<ref></ref><ref></ref> ב-24 בינואר 2022 קלע שיא קריירה של 37 נקודות בניצחון 94–91 בהארכה כפולה על טקסס טק.<ref></ref> בעונתו האחרונה באוניברסיטה הוביל אובאג'י את קבוצתו לגמר אליפות המכללות בכדורסל, קלע 12 נקודות במשחק הגמר ונבחר לשחקן המצטיין בפיינל פור ולנבחרת הטורניר.<ref></ref> ב-24 באפריל 2022 הכריז כי יתמודד בדראפט 2022 ב-NBA.<ref></ref>

בדראפט נבחר אובאג'י בבחירה ה-14 על ידי קליבלנד קאבלירס,<ref></ref> וב-2 ביולי 2022 חתם על חוזה רוקי בקבוצה.<ref></ref> ב-1 בספטמבר 2022 עבר בטרייד ליוטה ג'אז, יחד עם לאורי מארקנן, קולין סקסטון, 3 בחירות סיבוב ראשון לא מוגנות בדראפט ו-2 בחירות הניתנות להחלפה, בתמורה לדונובן מיטשל.<ref></ref>

ב-19 באוקטובר ערך את הופעת הבכורה שלו ב-NBA, כשנכנס לשחק לדקה אחת בניצחון קבוצתו 123–102 על דנבר נאגטס.<ref></ref> ב-20 במרץ קלע שיא קריירה של 27 נקודות (כולל 6 שלשות והוסיף 5 ריבאונדים, 3 אסיסטים וחסימה אחת בניצחון קבוצתו 128–120 על סקרמנטו קינגס. ב-8 באפריל שבר את שיאו וקלע 28 נקודות בניצחון 118–114 על דנוור נאגטס, למרות שקלע רק 3 מתוך 11 זריקות לשלוש.

==סטטיסטיקות הקריירה==
===בעונה הסדירה של ה-NBA===
{| class="wikitable sortable" style="font-size:95%; text-align:right;"
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות
|-
| || יוטה || 59 || 22 || 20.5 || 0.427 || 0.355 || 0.812 || 2.1 || 1.1 || 0.3 || 0.3 || 7.9
|- style="background-color:#80BFFF; font-weight:bold;" ||
| קריירה || || 59 || 22 || 20.5 || 0.427 || 0.355 || 0.812 || 2.1 || 1.1 || 0.3 || 3.0 || 7.9
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:ויסקונסין: כדורסלנים
קטגוריה:כדורסלני אוניברסיטת קנזס
קטגוריה:כדורסלני יוטה ג'אז
קטגוריה:כדורסלני סולט לייק סיטי סטארס
קטגוריה:בחירות דראפט של קליבלנד קאבלירס
קטגוריה:אמריקאים ממוצא ניגרי
קטגוריה:אמריקאים שנולדו ב-2000